स्वर्णिम वाग्ले

स्वर्णिम वाग्ले एक नेपाली राजनीतिज्ञ तथा अर्थशास्त्री हुन्। उनी यसअघि न्युयोर्क स्थित संयुक्त राष्ट्रसङ्घीय विकास कार्यक्रमको एसिया र प्रशान्त क्षेत्रका लागि क्षेत्रीय ब्युरोमा मुख्य आर्थिक सल्लाहकारको रूपमा कार्यरत थिए।

उनी २०८० वैशाख देखि अप्रिलदेखि २०८२ भदौसम्म प्रतिनिधि सभाका सदस्य थिए। तत्कालीन बहालवाला सांसद राष्ट्रपतिमा निर्वाचित भएपछि रिक्त रहेको तनहुँ १ निर्वाचन क्षेत्रमा भएको उपनिर्वाचनबाट उनी निर्वाचित भएका थिए। उनी हाल राष्ट्रिय स्वतन्त्र पार्टीका उपसभापति हुन्।

 प्रारम्भिक जीवन र शिक्षा 
वाग्लेले उच्च शिक्षा हार्वर्ड विश्वविद्यालयबाट स्नातकोत्तर (मास्टर) पूरा गरेका छन् र अस्ट्रेलियन नेशनल युनिभर्सिटीबाट अर्थशास्त्रमा पीएचडी गरेका छन्। 

 करियर 
वाग्लेले नेपाल सरकारअन्तर्गत राष्ट्रिय योजना आयोगमा उपाध्यक्षको रूपमा सेवा गर्दै स्वास्थ्य, शिक्षा, र दिगो विकासका क्षेत्रमा काम गरेका छन्। UNDP मा वरिष्ठ आर्थिक सल्लाहकारका रूपमा, उनले एशिया प्रशान्त क्षेत्रका देशहरूको आर्थिक नीति निर्माणमा योगदान पुर्‍याएका थिए। 

 अनुसन्धान र अकादमिक योगदान 
उनले सामाजिक समावेशीता र आर्थिक नीति सम्बन्धी अनुसन्धान गरेका छन् र विश्वभरका विभिन्न शैक्षिक जर्नलहरूमा लेख प्रकाशित गरेका छन्।

 राजनीतिमा योगदान 
वाग्ले नेपाली राजनीतिमा पनि संलग्न छन् र हाल प्रतिनिधि सभा सदस्यको रूपमा कार्यरत छन्। उनका आर्थिक नीति सम्बन्धी दृष्टिकोणले नेपाली राजनीतिमा आधुनिक र दिगो दृष्टिकोण थपेको छ।

 राजनीतिक जीवन 
२०२३ को मार्चमा, नेपाली कांग्रेसको दशकौंसम्म सदस्य रहेका वाग्लेले पार्टी सभापति शेरबहादुर देउवा र उनकी श्रीमती आरजु राणा देउवाको हातबाट ‘अपमान’ भएको आरोप लगाउँदै पार्टी परित्याग गरेका थिए। तनहुँ १ को उपनिर्वाचनमा उनी राष्ट्रिय स्वतन्त्र पार्टीमा प्रवेश गरेका थिए।

तनहुँ १ मा भएको उपनिर्वाचनमा वाग्लेले कांग्रेस उम्मेदवार गोविन्द भट्टराईलाई १४ हजार ७ सय ८७ मतले पराजित गर्दै ५४ प्रतिशतभन्दा बढी मत प्राप्त गरेका थिए। 

सन्दर्भ सामग्रीहरू

बाह्य कडीहरू
 स्वर्णिम वाग्लेको आधिकारिक वेबसाइट

श्रेणी:जीवित मानिसहरू
श्रेणी:नेपाली अर्थशास्त्रीहरू
श्रेणी:गोरखा जिल्लाका मानिसहरू
श्रेणी:राष्ट्रिय स्वतन्त्र पार्टीका राजनीतिज्ञहरू
श्रेणी:नेपालका सांसदहरू २०७९–२०८२